Temeljem članka 35.b. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), dostavljam Općinskom vijeću
IZVJEŠĆE O RADU
OPĆINSKOG NAČELNIKA OPĆINE BUKOVLJE ZA RAZDOBLJE
siječanj-lipanj 2026.GODINE

I.	UVODNI DIO
	Člankom 44. Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), utvrđeno je da općinski načelnik obavlja izvršne poslove lokalne samouprave. izvršava ili osigurava izvršavanje općih akata predstavničkog tijela.
Sukladno članku 48. navedenog zakona općinski načelnik:
· usmjerava djelovanje upravnih tijela jedinice lokalne, odnosno područne (regionalne) samouprave u obavljanju poslova iz njihovoga samoupravnog djelokruga, te nadzire njihov rad, 
· upravlja i raspolaže nekretninama i pokretninama u vlasništvu jedinice lokalne,
· kao i njezinim prihodima i rashodima, u skladu sa zakonom i statutom, 
· te obavlja i druge poslove utvrđene statutom, Općinski načelnik je u izvještajnom razdoblju inicirao i nadzirao poslove vezane uz izradu i izvršavanje proračuna, izradu propisanih i ostalih izvješća u svezi s izvršenjem proračuna, vođenje računovodstva proračuna, vođenje propisanih poslovnih knjiga, prikupljanje prihoda koji pripadaju Općini, predlagao proračun, te druge poslove i aktivnosti vezane za financijsko poslovanje Općine, a koji proizlaze iz ovlaštenja utvrđenih Zakonom o lokalnoj i područnoj (regionalnoj) samoupravi, Zakonom o financiranju jedinica lokalne i područne (regionalne) samouprave, Zakonom o proračunu i Statutom općine Bukovlje

U razdoblju od 1.siječnja do 30. lipnja 2026.g.:
Prihodi/primici Proračuna Općine Bukovlje ostvareni su u promatranom razdoblju 1-6/2026.g., ukupnom iznosu od    1.529.269,18  eura a što je 18,13 % od ukupnih godišnjih planiranih prihoda koji su za 2026. godinu planirani u  iznosu 8.346.531,50 eura.
U ukupnom ostvarenom iznosu prihode čine:
1.	Prihodi poslovanja ostvareni u iznosu od:  1.329.269,18 eura
2.	Prihodi od prodaje nefinancijske imovine u iznosu od: 0,00 eura
3.   Primici od financijske imovine i zaduživanja u iznosu od:  200.000,00 eura
Prihode poslovanja čine: porezni prihodi, prihodi od pomoći, prihodi od financijske i nefinancijske imovine, prihodi od upravnih i administrativnih pristojbi, prihodi po posebnim propisima, komunalni doprinosi i naknade.
Primici od financijske imovine i zaduživanja odnose se na primitke od kredita i zaduživanja. Općina ih u promatranom razdoblju imala kratkoročno zaduženje od 200.000,00 eura.
Rashodi/Izdaci Općine Bukovlje u razdoblju 1-6/2026.g. ostvareni su u ukupnom iznosu od  1.601.674,81 eura, a što je  18,76 % od ukupno planiranih 8.536.531,50  eura
	U ukupnosti rashode/izdatke čine:
1. Rashodi poslovanja ostvarene u iznosu od:  1.290.821,46 eura,
2. Rashodi za nabavku nefinancijske imovine u iznosu od:  160.853,35 eura,
3. Izdaci za financijsku imovinu i otplatu zajmova od: 150.000,00 eura.
Rashode poslovanja u razdoblju 1-6/2026. godini čine:
· Rashodi za zaposlene u iznosu  eura - predstavljaju rashode zaposlenih dužnosnika i službenika, te  zaposlenih u projektu Zaželi, iznos izvršenja je 273.096,89 eura.
· Materijalni rashodi u iznosu 571.605,10 eura- naknade troškova zaposlenima (naknade prijevoza), rashodi za materijal i energiju (materijal za održavanje, struja, javna rasvjeta,) rashodi za usluge (komunalne usluge, usluge održavanja puteva i sl.) i ostali nespomenuti rashodi poslovanja ( isplate vijećnicima, osiguranja, reprezentacija, pristojbe, troškovi za naslijeđenu kuću Vukelić i sl.)
· Financijski rashodi u iznosu 12.434,86  eura čine rashodi za: kamate za kredite, bankarske usluge i dr., 
· Pomoći unutar opće države su prijenosi drugim proračunima, u ovom slučaju radi se o sufinanciranju prijevoza učenika osnovne škole gradu Slavonskom Brodu i prijenos sredstava JVP kao zakonska obveza-iznos 63.413,33 eura.
· Naknade građanima i kućanstvima u iznosu 215.871,73 eura – pomoći građanima: socijalne pomoći, troškovi ukopa, naknade za rođenje djeteta, pomoći studentima, sufinanciranje cijene vrtića i dr.
· Ostali rashodi u iznosu 154.399,55 eura, predstavljaju kapitalne i tekuće donacije dane udrugama, tj. neprofitnim organizacijama, kapitalne pomoći vjerskim organizacijama i kapitalne pomoći trg. društvu u vlasništvu.

Rashode za nabavku nefinancijske imovine čine rashodi za nabavku proizvedene dugotrajne imovine, izgradnju i ulaganju u postojeću  imovinu općine- 160.853,35 eura. Ulaganja se odnose na kapitalne investicije u objekte u vlasništvu općine: Izvršeni radovi na dječjem  igralištu u Korduševcima, priprema projekta malonogometnog igrališta u Bukovlju, parkiralište ispred doma u Šušnjevcima, te pripremni radovi za braniteljski centar u Bukovlju. Također je započet projekt Urbane zelene obnove plaćanjem njegove strategije,
Rashodi za financijsku imovinu: odnosi se na otplatu primljene glavnice kratkoročnog zaduženja, u prvom polugodištu izvršeno sa 150.000,00 eura.

II   IZVJEŠĆE PO PROGRAMIMA ZA RAZDOBLJE SIJEČANJ-LIPANJ 2026.G.
	Sredstvima koja su kao prihod prispjela u općinski proračun , načelnik općine je financirao rashode, koje je kroz Plan proračuna za 2026.g,   i njegove Programe,  usvojilo Općinsko vijeće.:
Planirani iznosi su iznosi godišnje razine, a iznosi izvršenja za razdoblje 1-6/2026.g.
Program- 1001-Javna uprava i administracija
Ukupno planirana sredstva: 790.900,00 eura. 
Izvršenje programa: 513.787,51 eura.
	Aktivnost-A1001-01-Javna uprava i administracija
   Aktivnost-A1001-02-LAG
   Aktivnost-A1001-04-Manifestacije i događanja u općini
	Cilj programa: Ispunjenje preduvjeta za redovno obavljanje poslova iz djelokruga Općinske uprave i administracije u zadanih aktivnostima. Redovita otplata rata po glavnici kreditnog zaduženja općine.  Plaćanje godišnje članarine LAG-u, te organizacija lokalnih manifestacija i događanja u općini. 
Pokazatelj uspješnosti: Redovno isplaćivanje plaća zaposlenima Jedinstvenog upravnog odjela, plaćanje režijskih i ostalih troškova općine, te svih ostalih troškova vezanih za rad općinske uprave. Nabavljena dugotrajna imovina i poboljšan rad općinske uprave. Glavnica kratkoročnog zaduživanja prenesenog iz prethodne godine plaćena u cijelosti.  Organiziran Dan općine s pripadajućim aktivnostima i troškovima. Planirani iznosi su bili dostatni za izvršenje programa.
Program-1002-Održavanje objekata i komunalna infrastruktura 
Ukupno planirana sredstva: 18.100,00 eura
Izvršenje programa:  0,00 eura
Aktivnost-A1002-04. Javni rad
Cilj programa: Osiguravanje  sredstava za zapošljavanje kroz program Javnih radova.
Pokazatelj uspješnosti: Sredstva za Javne radove  izvještajnom razdoblju nisu realizirana,
Program-1003-Javne potrebe
Ukupno planirana sredstva: 361.500,00 eura
Izvršenje programa: 159.736,06 eura

	Aktivnost-A1003-01-Socijalna skrb
	Aktivnost-A1003-02-Rekreacija, kultura i religija
	Aktivnost A1003-03- Demografske mjere

Cilj programa: Poboljšati uvjete života i stanovanja socijalno ugroženim obiteljima i pojedincima kroz isplatu jednokratnih pomoći  i troškova pomoći u kući. Izdvajanje zakonskog iznosa sredstva za sufinanciranje rada Crvenog križa. Poboljšanje rada sportskih udruga sa područja općine, osiguravanjem boljih uvjeta za rad i natjecanja. Poboljšanje rada ostalih udruga sa područja općine, ali i onih van nje. Planiranim sredstvima u aktivnosti demografske mjere osigurati bolju pronatalitetnu politiku i ostanak mladih obitelji  na području općine.
Pokazatelj uspješnosti: : Uspješno izvršena zadana aktivnost, poboljšan rad i uvjeti za rad sportskih udruga. Sredstva osigurana u ovom programu  bila su dovoljna. Uspješno izvršena zadana aktivnost, poboljšan rad i uvjeti za rad ostalih udruga Uspješno izvršena zadana aktivnost, poboljšan rad svih ostalih dionika društvenog života, uspješne organizacije manifestacija, te osigurana dostatna sredstva za bolju pronatalitetnu politiku. Isplaćivane pomoći socijalno ugroženim pojedincima i izdvojena sredstva za rad Crvenog križa.
Program-1004- Vatrogastvo i civilna zaštita
Planirana sredstva: 60.375,00 eura
Izvršenje programa: 34.549,89 eura
	Aktivnost-A1004-01-Vatrogastvo i zaštita od požara
	Aktivnost-A1004-02-Civilna zaštita
	Aktivnost-A1004-03-Ostali rashodi civilne zaštite
	Aktivnost-A1004-04-HGSS

Cilj programa: Poboljšanje uvjeta rada i organizacije vatrogastva, kroz izdvajanje sredstava za JVP grad Slavonskog Broda prema Zakonskoj obvezi. Sredstva se izdvajaju i za  poslove usluge zaštite i spašavanje, tekuće donacije Hrvatskog gorskoj službi spašavanja i obuku snaga civilne zaštite. 
Pokazatelj uspješnosti: Redovno izdvajanje sredstva za izvršenje aktivnosti rada civilne zaštite: HGSS u i plaćanje obveza za poslove civilne zaštite. Sredstva po sporazumu sa JVP grada Slavonskog Broda evidentirana su u cjelokupnom iznosu..
Program-1005-Školstvo
Planirana sredstva: 3.146.356,50 eura
Izvršenje programa: 177.962,60 eura

	Aktivnost-A1005-01-Osnovno obrazovanje
	Aktivnost-A1005-02-Predškolsko obrazovanje
	Aktivnost A1005-03-Visokoškolsko obrazovanje

Cilj programa:: Poboljšanje uvjeta pohađanja vrtića, organizacija predškole, pomoć pri kupnji radnih bilježnica učenicima osnove škole, financiranje prehrane osnovnoškolcima područne škole te isplate jednokratnih pomoći studentima sa područja općine. Početak izgradnje dječjeg vrtića.
Pokazatelj uspješnosti:: Ispunjenje uvjeta usvojenih aktivnosti predškolskog odgoja kroz sufinanciranje boravka u vrtićima i organizaciji predškole i redovite isplate pomoći studentima sa područja općine. Nastavak aktivnosti oko početka izgradnje vrtića.
Program-1006-Pomoći trgovačkim društvima u javnom sektoru
Planirana sredstva:285.000,00 eura
Izvršenje programa: 64.327,95 eura

	Aktivnost- A1006-01 Tekuće donacije trgovačkim društvima
	Aktivnost- A1006-02-Kapitalne pomoći trgovačkim društvima

	Cilj programa: Prijenosi sredstva trgovačkom društvu Vodovod za nastavak izgradnje vodoopskrbne mreže, te pomoći komunalnom poduzeće čiji je osnivač općina.
Pokazatelj uspješnosti: Sredstva za izgradnju vodoopskrbne mreže isplaćivat će se prema zahtjevima poduzeća, kao i  sredstva komunalnom poduzeća prema zahtjevima.
Program-1007-Naknade štete 
Planirana sredstva: 2.000,00 eura
Izvršenje programa: 0,00 eura
Aktivnost-A1007-01-Naknade štete
Cilja programa: Eventualne naknade štete oštećenicima od strane općine.
Pokazatelj uspješnosti: Sredstva u 2026.g nisu korištena.

Program- 1008- Zaželi- program zapošljavanja žena
Ukupno planirana sredstva: 430.200,00 eura
Izvršenje programa: 203.803,66 eura

	Aktivnosti A1008-01- Zapošljavanje žena iz ciljanih skupina
	Aktivnost  A1008-02- Promidžba i vidljivost
	Aktivnost A1008-03- Upravljanje projektom i administracijom

Cilj programa: omogućiti pristup zapošljavanju i tržištu rada ženama pripadnicama ranjivih skupina s naglaskom na slabije razvijena područja i područja s većom nezaposlenosti dok je specifični cilj operacije osnažiti i unaprijediti radni potencijal teže zapošljivih žena i žena s nižom i srednjom razinom obrazovanja zapošljavanjem u lokalnoj zajednici, koje će ublažiti posljedice njihove nezaposlenosti i rizika od siromaštva te ujedno potaknuti socijalnu uključenost i povećati razinu kvalitete života krajnjih korisnika.
Pokazatelj uspješnosti: zaposlene  pripadnice ciljane skupine nezaposlenih žena s nižom i srednjom razinom obrazovanja, koje kontinuirano nailaze na niz poteškoća na tržištu rada, te ujedno socijalnom uključivanju krajnjih korisnika – starijih i nemoćnih osoba. U 2026.godini je na ovom projektu radi 25 žena.

Program- 1009-Program građenja komunalne infrastrukture-
Planirana sredstva: 2.019.000,00 eura
Izvršenje programa: 51.628,50 eura

	Aktivnost-A1009-01. Nerazvrstane ceste
	Aktivnost-A1009-02- Javna rasvjeta
	Aktivnost-A1009-03-Ostali prometni objekti
	Aktivnost-A1009-05- Groblja

Cilj programa: Razvoj zajednice i poboljšanje uvjeta života stanovnika općine kroz izgradnju lokalnih nerazvrstanih cesta, ulaganje i poboljšanje javne rasvjete, izgradnja pješačkih staza i parkirališta, te obnova i izgradnja domova u pojedinim naseljima općine.
Pokazatelj uspješnosti: Planirane aktivnost uspješno izvršene u dijelu izgradnje pješačkih staza u naselju Bukovlje.
Program- 1010 -Program održavanja komunalne infrastrukture
Planirana sredstva:  450.500,00 eura
Izvršenje programa: 245.875,64 eura

	Aktivnost A1010-01- Nerazvrstane ceste
	Aktivnost A1010-02-Javna rasvjeta
	Aktivnost A1010-04-održavanje objekata i uređaja javne namjene
	Aktivnost A1010-06-Javne općinske i zelene površine
	Aktivnost A1010-07-Zbrinjavanje napuštenih životinja

Cilj programa: Poboljšanje uvjeta života i zaštite zdravlja stanovnika općine. Održavanje nerazvrstanih cesta i puteva, te održavanje sustava i potrošnja javne rasvjete i javnih površina. Zbrinjavanje i briga o napuštenim životinjama. Održavanje sustava deratizacije i dezinsekcije, kupnja goriva za strojeve za održavanje.
Pokazatelj uspješnosti: Poboljšani uvjeti života stanovnika. Redovno održavan sustav javne rasvjete i njegova potrošnja. Također redovito održavanje javnih površina kroz košnju i krčenje. Redovno podmirivanje obveza nastalih oko zbrinjavanja napuštenih životinja. Redovito provođenje sustava dezinsekcije i deratizacije.

Program 1011- Održavanje i izgradnja građevinskih ostalih objekata u vlasništvu općine										
Planirana sredstva: 909.000,00 eura
Izvršenje programa: 79.346,83 eura

Aktivnost A1011-01-Održavanje i izgradnja građevinskih objekata
	Aktivnost A1011-02-Održavanje i izgradnja ostalih objekata
Aktivnost A1011-03- Oprema i strojevi za ostale namjene
Aktivnost A1011-04. Zaštita okoliša

	
Cilj programa: Obnova i izgradnja malonogometnih  igrališta i dječjih igrališta na naseljima općine.  Kupnja opreme i strojeva za održavanje. Izrada dokumentacije i izgradnja parkirališta, prilaznih platoa i slično.
Pokazatelj uspješnosti: Izvršeni radovi na dječjem  igralištu u Korduševcima, priprema projekta malonogometnog igrališta u Bukovlju, parkiralište ispred doma u Šušnjevcima, te pripremni radovi za braniteljski centar u Bukovlju. Također je započet projekt Urbane zelene obnove plaćanjem njegove strategije.

Program- 1012 Ostala održavanja komunalne infrastrukture
Planirana sredstva: 50.600,00 eura
Izvršenje programa: 45.656,53 eura

Aktivnost A1012-01- Ostala održavanja komunalne infrastrukture
	Cilj programa: Ugovori o djelu za pojedinačne poslove komunalnih usluga.
Pokazatelj uspješnosti: Redovno održavanje komunalne infrastrukture i angažiranje radnike preko ugovora o djelu.
Program 1016- Edukativne, kulturne i sportske aktivnosti djece od 1-4.razreda OŠ
Planirana sredstva: 13.000,00 eura
Izvršenje programa: 4.672,00 eura

Aktivnost A1016- Edukativne, kulturne i sportske aktivnosti djece od 1-4.razreda OŠ- STEAM i ostale radionice-projekt Ministarstva demografije(sufinanciranje 50:50)

Cilj programa: doprinijeti unaprjeđenju kvalitete života djece i obitelji kroz osiguravanje dostupnih, sigurnih i kvalitetnih edukativnih, kulturnih i sportskih, sadržaja za djecu predškolske dobi i djece od 1. do 4. razreda osnovne škole.

Pokazatelj uspješnosti: Unaprijeđena kvaliteta života djece i obitelji kroz održane edukativne sadržaje. Tinker Steam radionica.


III.	ZAKLJUČAK
Podneseno Izvješće o radu općinskog načelnika Općine Bukovlje za razdoblje od 1. siječnja   do 30. lipnja  2026. godine sadrži prikaz poslova i zadataka iz nadležnosti Općinskog načelnika kao izvršnog tijela Općine Bukovlje.
Sve planirane aktivnosti, utvrđene Planom proračuna općine Bukovlje za  2026. godinu,  ali i pojedinačnim Programima,  izvršavane su sukladno dinamici naplate planiranih prihoda i primitaka.  
Općinski načelnik uz stručnu, administrativnu i tehničku potporu Jedinstvenog upravnog odjela Općine Bukovlje, a u okviru financijskih mogućnosti planiranih Proračunom, nastojao je u izvještajnom razdoblju obavljati poslove iz svoje nadležnosti na način koji će osigurati uvjete za što kvalitetnije zadovoljavanje lokalnih potreba mještana Općine  Bukovlje, te je s toga odgovorno izvršavao svoju obvezu vođenja izvršnih poslova Općine Bukovlje.
U prvom polugodištu 2026.g. rad općinske uprave i načelnika  odvijao se na zadovoljavajući način, i u svakom pogledu se u potpunosti izlazilo u susret svim stanovnicima općine pri rješavanju  problema na koji su nailazili  u svakodnevnom životu.


OPĆINSKO VIJEĆE OPĆINE BUKOVLJE


KLASA: 400-01/25-01/59
URBROJ: 2178-25-02-26-3
Bukovlje, 12. listopada 2026. godine

